
Įvadas 


Šiuolaikinė mokykla kelia aukštus reikalavimus gamtamoksliniam mokinių 
ugdymui. Pamokose rekomenduojama taikyti mokymosi naujoves, ugdyti 
informacinius ir technologinius mokinių gebėjimus. Tuo pačiu metu jie skatinami 
būti savarankiški, iniciatyvūs, gebėti atskirti melagienas ir taikyti problemų 
sprendimo metodus savo kasdienėje veikloje, nes mokymasis yra ne pasyvus 
žinių perteikimas, o aktyvus įgūdžių konstravimo procesas, ankstesnių ir naujų 
įgūdžių bei žinių susiejimas (Žibėnienė, Indrašienė, 2017, p. 50). Mokyklai keliamas 
uždavinys parengti mokinius integracijai į visuomenę bei būti tinkamiems nuolat 
kintančiai darbo rinkai. Tokie iššūkiai neįmanomi be mokinių vidinės motyvacijos. 
O ją galima padidinti tik tada, kai mokiniai užsiima įdomia veikla ir turi aiškų tikslą. 
Taigi, mokytojas turi apgalvoti mokomosios medžiagos perteikimą ir sukurti tokias 
sąlygas, kad mokinys būtų skatinamas demonstruoti savo gebėjimus (Petrėnas, 
2020). 


Projektas kaip mokymo(si) metodas gamtamoksliniame ugdyme 


Jau kurį laiką mokytojai ieško efektyvesnių mokymo(si) būdų ir formų, kurie 
skatintų mokinius aktyviai įsitraukti į mokymąsi. Ypač nuotolinio darbo metu 
pasijuto atotrūkis tarp mokytojų ir mokinių, nes bendravimas vyko tik kompiuterio 
ekrane. Praktiniai darbai gamtamoksliniame ugdyme, kurie itin prisideda prie 
mokinių savęs tobulinimo, gyvenant darnoje su gamtine ir socialine aplinka, tapo 
visai neįmanomi. Būtent todėl nuotolinio mokymo(si) metu buvo pradėtas taikyti 
projektų metodas biologijos pamokose, nes mokytojas turi taip organizuoti mokymo 
procesą, kad mokinys mokydamasis galėtų pritaikyti turimas žinias ir gebėjimus bei 
naują informaciją susietų su patirtimi (Žibėnienė, Indrašienė, 2017, p. 46). Projektas 
apibūdinamas kaip mokymosi metodas, padedantis išmokti praktiškai naudotis 
žiniomis (Šiaučiukėnienė, 2006). Šiuo metodu galima mokytis vieno dalyko, bet 
dažniausiai jis peržengia vieno dalyko ribas, ypač tada, kai sprendžiamos realios 
problemos. Projektus mokiniai gali vykdyti tiek grupėse, tiek ir individualiai. Šio 
metodo pagalba mokomasi stebėti ir atpažinti, t. y. gamtamokslines problemas 
spręsti ne paveikslėlių internetinėje erdvėje pagalba, o realiai būti savo gamtinėje 
aplinkoje. Mokinys, dirbdamas šiuo metodu, gauna individualią naudą, nes pats 
pasirenka problemą ir ieško sprendimo būdų, pritaikydamas ir nuolat kartodamas 
jau turimas žinias bei įgydamas naujų (Klimašauskienė, Nefienė, 2018). 

Projektų metodo taikymo nuotolinėse biologijos pamokose ypatybės 


Projektų metodu dirbo visi septintų klasių mokiniai. Jiems tai buvo nauja, todėl 
kiekvienas žingsnis buvo aptarinėjamas kartu nuotolinėse biologijos pamokose, 
nustatomi vertinimo kriterijai bei laiko limitai. Mokiniai galėjo pasirinkti atlikti tiek 
tiriamuosius darbus, tiek stebėjimu paremtus, tiek ir socialinio pobūdžio darbus 
gamtamoksline tema. Bendras projekto pavadinimas buvo „Aš stebiu gamtą“. 
Bendru sutarimu buvo paskirtos 4 savaitės papildomų nuotolinių konsultacijų 
temos pasirinkimui, tikslo formulavimui bei hipotezės iškėlimui. Bet tai septintų 
klasių mokiniams nebuvo labai paprasta. Pateikiamas pavyzdys, kaip keitėsi vieno 
mokinio temos ir hipotezės formuluotės. Kalba netaisyta. 


1. Aš pristatymą darysiu apie pelėsj. Mano hipotezė: Kaip plinta pelėsis ant 
maisto produktų. 

2. Tai mano hipotezė bus: pelėsis skirtingose terpėse dauginasi nevienodai. 

3. Tai mano hipotezė bus: pelėsis šaldytuve, plastikiniame maišelyje ir 
padėtas ant palangės be nieko plis nevienodai. 

4. Tema: Pelėsis ir jo plitimas. 

Hipotezė: pelėsis ant batono riekės šaldytuve maišelyje, kambaryje maišelyje 
ir kambaryje plis nevienodu greičiu. 

5. Tema: „Duonos pelijimo procesas“ 

Hipotezė: „Duona, gulinti ant stiklinės lėkštės +23-—24 C° temperatūroje 
pirmas kelias dienas pagulės ir po kiek laiko ant jos pradės augti nedidelės 
pelėsio žymės, kurių su laiku daugės, ir po kelių savaičių duona bus visiškai 
supelijusi, nevalgoma ir net gi nuodinga“. 


Pasirinkus temą ir iškėlus hipotezę, mokiniai pradėjo vykdyti savo projektą. 
Tam buvo skirtos dar 4 savaitės. Po jų, buvo prašoma pateikti tarpinius rezultatus. 
Tarpiniai rezultatai, o ir jų pateiktis buvo skirtingi, nes tai buvo kiekvieno jų darbiniai 
užrašai. Pateikiami keli skirtingų darbų tarpinių rezultatų pavyzdžiai (1 pav; 2 pav., 3 
pav.). Kalba netaisyta. 

1 paveikslas 
Atliekamo darbo tarpiniy rezultaty pavyzdys Nr.1 


Nuostabioji gamta: devyniolikataškė boružė (Anisostica novemdecimpunctata) 


Hipotezė: jei rūpinsiuosi ir maitinsiu boružę, ji puikiai išgyvens mano bute visą 
žiemą. 


Darbo įrankiai: įvairūs maisto produktai, kambariniai augalai, telefonas. 
Darbo eiga: 


1. Pirmiausiai išbandau duoti boružei įvairius produktus: bulvės lupeną, obuolio 
žievę, skirtingas kambario gėles ir stebiu kokia reakcija į juos. 


2. Kadangi boružės zona buvo didelis langas pietinėje pusėje ir migravo ji 
pakankamai netoji nuo jo, prižiūrėjau, kad langas būtų sausas ir neatsirastų rasos 
lašelių. 


3. Stebėjau miegą. Apibrėžti gana sunku, kadangi žiemos metu ji turėtų miegoti, 
bet galiu teigti, kad per 2 mėnesius susidariau pakankamai tvirtą nuomonę. Taigi, 
paros metas boružei nesvarbus, nes naktį lygiai kaip ir dieną ji gali vaikštinėti, 
paskui vėl įlysti į užuolaidos tarpą ar plyšelį ir dingti porai dienų. 


4. Aktyvumo stebėjimas. Boružę namie pastebėjau pirmą kartą gruodžio mėnesį 
per labai saulėtą ir šiltą dieną. Tokios dienos ir vėliau ją ypač prabudindavo ir 
bėgdavo nesustodama per langą pirmyn atgal. Apsiniaukusiomis dienomis jos 
dažniausiai nematydavau. 


5. Renku informaciją: boružės gyvenimo trukmė, taškai ant kiauto, sparnai, mityba. 

2 paveikslas 
Atliekamo darbo tarpiniy rezultaty pavyzdys Nr. 2 


H3 are as 
w. Shalikos aires) 


Tema: „Šunų, gyvenančių aplink mano gyvenamąją vietą, veislės“ 
Hipotezė: „Kadangi aplinkui daugiabučiai, vasario 15 — kovo 15 stebėjimo 
dienomis daugiausia sutiksiu mažų šunų veisles.“ 

3 paveikslas 
Atliekamo darbo tarpiniy rezultaty pavyzdys Nr. 3 

Pilną gamtamokslinio darbo aprašymą mokiniai turėjo pateikti raštu ir po 
to pristatyti savo darbą žodžiu pagal sutartą grafiką. Toks atsiskaitymo būdas buvo 
pasirinktas, norint ugdyti kalbinius mokinių gebėjimus ir padėti įgyti mokslo kalbos 
naudojimo patirties. Mokiniams buvo pateiktos rašto darbo ir darbo pristatymo 
žodžiu vertinimo lentelės. Buvo svarbu atsižvelgti į skirtingus mokinių verbalinius 
gebėjimus ir viešosios kalbos patirtį, nes kai kuriems mokiniams geriau sekasi 
pateiktis raštu, o kitiems - žodžiu. Taigi, kiekvienas mokinys gavo 2 vertinimus ir nei 
vienas nesijautė nuskriaustas. 

Projekto metu mokytoja ir mokiniai intensyviai bendradarbiavo ir dalijosi 
idėjomis. Vykdavo bendros ir individualios nuotolinės konsultacijos. Jie, vykdydami 
savo projektus, naudojo įvairias informacinio komunikavimo technologines 
priemones. Tai leido mokiniams išmokti naudotis IKT teikiamomis galimybėmis ir 
šiuos gebėjimus kūrybiškai taikyti, ugdant tiek informacinį technologinį mąstymą, 
tiek ir gilinant įvairių bendrojo ugdymo dalykų žinias. Mokinių kūrybišką technologinį 
mąstymą demonstruoja grafikų pateikimo įvairovė. Deja, būtinumą mokiniams 
tobulinti IKT gebėjimus demonstruoja ir informacijos apdorojimo bei pateikimo 
netikslumai, kuriuos galima pastebėti grafikuose. Pateikiama keletas grafikų 
pavyzdžių (4 pav., 5 pav., 6 pav.) iš mokinių darbų. Kalba netaisyta. 


4 paveikslas 


Grafikas iš 7c klasės mokinės darbo „Eglės ir pušies spyglių žiotelių stebėjimas 
žiemos metu Gabijos gatvėje“ 


Pušies spyglių žiotelių varstymasis 
skirtingomis aplinkos sąlygomis 


Žiotelių skaičius, procentais 


t+2+3°C , drėgmė 84 t+2+3*C , drėgmė 30 t-17°C, drėgmė 84 t-17°C, drėgmė 30 
% % % % 


W uždara M atvira 

5 paveikslas 


Grafikas iš 7a klasės mokinio darbo „Miesto zylių maitinimosi intensyvumo pokyčiai 
keičiantis oro temperatūrai žiemą“ 


Zylių maitinimosi intensyvumas 

6 paveikslas 
Grafikas iš 7c klasės mokinės darbo ,,Mano kieme auganti rožė žiemą“ 


Kaip keičiasi rožė kintant oro temperatūrai 


II Temp. dieną == Temp. naktį 

Savo projektinius darbus mokiniai pristatinéjo klasés draugams nuotoliniy 
biologijos pamokų metu pagal suderintą grafiką. Kiekvienas mokinys turėjo išrinkti 
penkis, labiausiai jam patikusius darbus. Darbų aptarimo pamokoje išaiškėjo, 
kad mokinių išrinkti geriausieji darbai ir buvo įvertinti aukščiausiais balais. Tenka 
pastebėti, kad daugumos mokinių projektinių darbų vertinimai buvo aukštesni, 
nei jų vidurkiai. Diskusijų metu, mokiniai patvirtino, kad buvo įdomu vykdyti savo 
projektus ir jie sužinojo daugiau, nei pamokų metu, nes turėjo gilintis į pasirinktas 
temas. Kaip ypatingą naudą, mokiniai pažymėjo, kad daugiau laiko turėjo praleisti 
gryname ore. 


Apibendrinimas 


Apibendrinant, galima patvirtinti, kad, taikant projektų metodą 
gamtamoksliniame ugdyme, atsižvelgiama į skirtingus moksleivių gebėjimus bei 
interesus, nes kiekvienas mokinys individualiai renkasi darbo temą ir atlikimo būdą. 
Taigi, mokymas pakeičiamas mokymusi. Mokinys naudoja daugiau ir įvairesnių 
informacijos šaltinių bei integruoja kelių dalykų temas į vieną. Naudojant šį metodą 
teorija taikoma praktikoje ir atvirkščiai — iš praktinių rezultatų atliekami teoriniai 
apibendrinimai. Visi išvardinti argumentai didina mokinių mokymosi motyvaciją ir 
ugdo mokinių kūrybiškumą. 

Dirbant projektų metodu kiekvienas grupės narys, atlikdamas sau labiausiai 
tinkantį ir patinkantį darbą gamtamoksline tema, gali geriausiai atsiskleisti, o tai 
didina mokymosi motyvaciją ir ugdo asmeninę atsakomybę. Projekto atlikimo metu 
simuliuojamas realus gyvenimas mokykloje ir mokinys mokosi pasiekti išsikeltą tikslą 
per tam tikrą griežtai fiksuotą laiką. Taigi, galima konstatuoti, kad pagal pasiektus 
rezultatus projektų metodas gamtamoksliniame ugdyme atitinka šiuolaikinės 
mokyklos keliamus iššūkius, nes mokiniai mokomi mąstyti kritiškai, ugdomas jų 
kūrybiškumas ir remiamasi problemų sprendimų metodais. 

Summary 
APPLICATION OF THE PROJECT METHOD IN REMOTE BIOLOGY LESSONS 


Virginija Kriaučiūnaitė 
Vilnius Gabijos progymnasium, Lithuania 


The project approach was applied in remote biology lessons in the seventh grades. Each 
student chose the topic of their science work, set a goal, formulated a hypothesis, and 
decided on the ways to do the work. Students were reguired to submit intermediate results 
and a description of the entire work within the agreed time. Students received two points. 
One was for writing assignments and the other was for classroom presentation. 

In summary, we can confirm that the project approach in science education can take into 
account the different learning abilities and interests of students, as each student can 
individually choose the topic of the work and the way of doing it. So teaching is replaced 
by learning. In this method, the theory is applied in practice and vice versa - theoretical 
generalizations are made from practical results. All the listed arguments increase students" 
motivation to learn and develop students" creativity. By working on the project method and 
doing the work that suits him or her best, the student can reveal himself or herself in the 
best way. This choice increases the intrinsic motivation of the learner and fosters personal 
responsibility. The project simulates real life in the school and the student learns to achieve 
the set goal within a strict time frame. Thus, it can be stated that according to the achieved 
results, the project method corresponds to the challenges of modern school for science 
education, as students are taught to think critically, their creativity is developed and various 
problem-solving methods are applied. 

Keywords: project method, remote lessons, science work 

